Buhari zai jagoranci wani zaman Majalisa na musamman a ranar Juma'a ▷ Legit.ng
Buhari zai jagoranci wani zaman Majalisa na musamman a ranar Juma'a
8 months ago 1172 views by Ishaq Ismail
Za ku ji cewa, a wannan mako shugaban kasa Muhammadu Buhari, zai jagoranci wani muhimmin zaman majalisa na musamman domin aiwatar da shirye-shirye na gabatar da kasafin kudin 2019 kamar yadda shafin jaridar The Punch ya ruwaito.
Kakakin shugaban kasa, Mista Femi Adesina, shine ya bayyana hakan yayin ganawarsa da manema labarai na fadar shugaban kasa bayan zaman majalisar zantarwa da ya gudana a yau Laraba.
Kamfanin dillancin labarai na Najeriya ya ruwaito cewa, a yau Laraba, Mataimakin shugaban kasa Farfesa Yemi Osinbajo, shine ya jagoranci zaman majalisar da ya gudana cikin fadar shugaban kasa ta Villa da ke babban birnin kasar nan na tarayya.
Mista Adesina ya bayyana cewa, zaman majalisar na musamman da za ya gudana a ranar Juma'a karkashin jagorancin shugaba Buhari, za ya tattauna kan al'amurran da suka shafi sabon kasafin kudin 2019 domin gabatar da shi zuwa ga Majalisar dokoki ta tarayya.
Rahotanni kamar yadda kamfanin dillancin labarai na Najeriya ya ruwaito sun bayyana cewa, akwai kyakkyawon zato dangane da samun inganci da habakar tattalin arzikin kasar nan duba da yadda ake hasashen kasafin kudin badi na kasar nan za ya kasance.
KARANTA KUMA: Babbar Magana: An yi garkuwa da wani Manomi a jihar Gombe
Majiyar jaridar Legit.ng ta ruwaito cewa, a ranar 18 ga watan Oktoba da ya gabata Ministan kasafi tsare-tsaren kasa, Udoma Udo Udoma ya bayyana cewa, gwamnatin tarayya ta kudirci gabatar da kasafin kudin kasar nan na badi zuwa ga Majalisar tarayya gabanin shudewar watan Nuwamba.
Kazalika jaridar Legit.ng ta ruwaito cewa, dan takarar shugaban kasa na jam'iyyar PDP, Atiku Abubakar, ya bayyana cewa cikin sauki za ya kawo karshen ta'addanci Boko Haram a Najeriya ta hanyar Diflomasiyya.
Muhammadu Buhari Latest NewsFemi AdesinaHausa News
Shuwagabannin duniya sun hallarci Jana'izar tsohon shugaban Amurka HW Bush